ร้านป้าส้มตำ อยู่ในซอยสดใส เลยร้านบุญยังมาจะมีศูนย์ขายอาหารฝั่งซ้ายมือ ร้านป้าส้มตำจะอยู่ล็อคสุดท้าย สังเกตุง่ายๆจะป้ายร้าน Gift house ฝั่งตรงข้ามเยื้องๆกับ Bangkok grill บางแสน

มีอาหารอีสานขายทุกอย่าง ลาบ น้ำตก ส้มตำ ข้าวเหนียว ไก่ย่าง ปลาดุกย่าง ต้มแซบ ต้มยำ ยำต่างๆ อาหารตามสั่ง

จานเปล่า ช้อน ส้อม น้ำแข็ง  ผักแกล้ม เป็นบริการตัวเอง มีวางให้ที่หน้าครัวเชิญหยิบได้เลย น้ำเปล่าฟรี 

สั่งอาหาร จะมีกระดาษวางให้ที่โต๊ะ จดรายการอาหาร เขียนเบอร์โต๊ะ แล้วยื่นให้กับคนรับ  Order ที่หน้าครัว เมนูอาหารจะติดเป็นป้ายใหญ่ๆในร้านมองเห็นชัดเจน เมนูส้มตำราคา 30 บาท เมนูอื่นๆจะไม่มีราคาติดบอกแต่รับรองว่าไม่แพง ลูกค้าส่วนใหญ่ที่มารับประทานจะเป็นนักศึกษา 

เมนูแซบๆ»»

- ส้มตำไทยปูปลาร้า เส้นมะละกอสดกรอบ รสแซบเบาๆไม่เผ็ดจัด ใส่ถั่วลิสงคั่วนิดหน่อย

- ต้มเเซบกระดูกอ่อนหมู เครื่องเยอะ รสชาตใช้ได้ ใส่เห็ดฝางด้วยชอบมาก  กระดูกอ่อนวันนี้ไม่ได้ชิมว่าเป็นยังไง บรรยายไม่ได้ 

- ยำวุ้นเส้นทะเลรวม ใส่ผักกระเฉด หมึก กุ้ง เห็ดขาว รสชาตยำธรรมดาไม่ได้มีอะไรโดดเด่น แต่กุ้งตัวเล็กมากๆ สมราคา

- คอหมูย่าง มันไม่เยอะเกินไป นุ่มๆหั่่นชิ้นไม่หนาไม่บาง จิ้มกับน้ำจิ้มแจ่ว แซบๆ

4 เมนู ข้าวสวย 1 ขนมจีน 1 ราคา 180 บาทถือว่าถูกมาก 